title: Odluka Komisije (EU) 2021/741 оd 5. svibnja 2021. o nacionalnim odredbama koje je prijavila Danska o dodavanju nitrita određenim mesnim proizvodima (priopćeno pod brojem dokumenta C(2021) 3045) (Vjerodostojan je samo tekst na danskom jeziku)

text:
                  6.5.2021

                  HR

                  Službeni list Europske unije

                  L 159/13

         ODLUKA KOMISIJE (EU) 2021/741
         оd 5. svibnja 2021.
         o nacionalnim odredbama koje je prijavila Danska o dodavanju nitrita određenim mesnim proizvodima

               (priopćeno pod brojem dokumenta C(2021) 3045)

         (Vjerodostojan je samo tekst na danskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije, a posebno njegov članak 114. stavak 6.,
         budući da:
         I.   ČINJENICE I POSTUPAK

                     (1)

                     Odlukom Komisije (EU) 2018/702 (1) odobrene su nacionalne odredbe Danske o dodavanju kalijeva nitrita (E 249) i natrijeva nitrita (E 250) („nitriti”) mesnim proizvodima iz Odluke br. 1044 od 4. rujna 2015. o aditivima u hrani (BEK nr 1044 af 4.9.2015, Udskriftsdato: 25.9.2017, Fødevarerministeriet), o kojima je Kraljevina Danska obavijestila Komisiju dopisom od 10. studenoga 2017., u skladu s člankom 114. stavkom 4. Ugovora o funkcioniranju Europske unije (UFEU). Te su nacionalne odredbe odobrene do 8. svibnja 2021.

                     (2)

                     Uredbom (EZ) br. 1333/2008 Europskog parlamenta i Vijeća (2) utvrđene su razine i drugi uvjeti uporabe nitritâ u mesnim proizvodima.

                     (3)

                     U skladu s Odlukom Komisije (EU) 2018/702 Danska bi trebala pratiti situaciju i prikupljati podatke o tome može li se primjenom razina propisanih Uredbom (EZ) br. 1333/2008 postići potrebna razina zaštite i, ako ne, bi li primjena tih razina dovela do neprihvatljivih rizika za ljudsko zdravlje.

                     (4)

                     Dopisom od 6. studenoga 2020. Danska je obavijestila Komisiju o svojoj namjeri da zadrži nacionalne odredbe o uporabi nitritnih aditiva u mesnim proizvodima koje se razlikuju od onih iz Uredbe (EZ) br. 1333/2008. Kao popratnu dokumentaciju uz tu obavijest Danska je dostavila informacije koje uključuju podatke o potrošnji i uvozu mesnih proizvoda, izloženosti nitritima, analizi nitritâ u mesnim proizvodima i učestalosti botulizma te ažuriranu procjenu rizika Nacionalnog instituta za hranu Danskog tehničkog sveučilišta DTU.

               1.   ZAKONODAVSTVO UNIJE
         1.1.   Članak 114. stavci 4. i 6. UFEU-a

                     (5)

                     Člankom 114. stavkom 4. UFEU-a određeno je da, „ako nakon što su Europski parlament i Vijeće, Vijeće ili Komisija usvojili neku mjeru za usklađivanje, država članica smatra da treba zadržati nacionalne odredbe na osnovi važnih potreba iz članka 36. ili u vezi sa zaštitom okoliša ili radnom okolinom, ona o tim odredbama i o razlozima njihova zadržavanja obavješćuje Komisiju”.

                     (6)

                     U skladu s člankom 114. stavkom 6. UFEU-a Komisija u roku od šest mjeseci od obavijesti odobrava ili odbija nacionalne odredbe nakon što provjeri jesu li one sredstvo proizvoljne diskriminacije ili prikrivenog ograničenja trgovine među državama članicama te stvaraju li prepreku funkcioniranju unutarnjeg tržišta.

               1.2.   Uredba (EZ) br. 1333/2008

                     (7)

                     U skladu s općim načelima Uredbe (EZ) br. 1333/2008 odobrenje prehrambenog aditiva ovisi o razumnim tehnološkim potrebama, njegovoj sigurnosti i tome da njegova uporaba ne dovodi potrošača u zabludu.

                     (8)

                     U Prilogu II. Uredbi (EZ) br. 1333/2008 utvrđen je popis prehrambenih aditiva Unije odobrenih za uporabu u hrani i uvjeti njihove uporabe. Samo prehrambeni aditivi koji se nalaze na popisu Unije mogu se stavljati na tržište kao takvi i upotrebljavati u hrani u skladu s ondje navedenim uvjetima uporabe.

                     (9)

                     Nitriti se već desetljećima upotrebljavaju u mesnim proizvodima, među ostalim kako bi se u kombinaciji s drugim čimbenicima osiguralo konzerviranje i mikrobiološka sigurnost mesnih proizvoda, a posebno soljenih mesnih proizvoda, čime se, među ostalim, sprečava množenje bakterije Clostridium botulinum koja uzrokuje po život opasan botulizam. Istodobno se priznaje da prisutnost nitritâ u mesnim proizvodima može izazvati nastanak nitrozamina, za neke od kojih je utvrđeno da su kancerogeni. Zakonodavstvo u tom području mora stoga uspostaviti ravnotežu između rizika od nastanka nitrozaminâ zbog prisutnosti nitritâ u mesnim proizvodima, s jedne strane, i zaštitnog učinka nitritâ od množenja bakterija, a pogotovo onih koje uzrokuju botulizam, s druge strane.

                     (10)

                     U Uredbi (EZ) br. 1333/2008, u dijelu E Priloga II., u kategoriji hrane 8.3 „Mesni proizvodi” utvrđene su najveće dopuštene količine kalijeva nitrita (E 249) i natrijeva nitrita (E 250) koje se smiju dodati tijekom proizvodnje. Najveća dopuštena dodana količina iznosi 150 mg/kg za mesne proizvode općenito i 100 mg/kg za sterilizirane mesne proizvode. Za nekoliko specificiranih soljenih mesnih proizvoda koji se tradicionalno proizvode u određenim državama članicama najveća dopuštena dodana količina iznosi 180 mg/kg.

                     (11)

                     Kao iznimka od općeg pravila, u dijelu E Priloga II. Uredbi (EZ) br. 1333/2008, u kategoriji hrane 8.3.4 „Tradicionalno salamureni mesni proizvodi s posebnim odredbama u pogledu nitrita i nitrata” utvrđene su najveće dopuštene razine ostataka na kraju postupka proizvodnje za određene tradicionalne salamurene mesne proizvode koji se proizvode tradicionalnim načinima proizvodnje. Najveće dopuštene razine ostataka koje se primjenjuju na različite skupine takvih proizvoda iznose 50 mg/kg, 100 mg/kg i 175 mg/kg, odnosno 175 mg/kg za Wiltshire bacon, dry cured bacon i slične proizvode te 100 mg/kg za Wiltshire ham i slične proizvode.

                     (12)

                     Najveće dopuštene razine ostataka iznimka su od općeg pravila o primjeni najvećih dopuštenih dodanih količina. Te se razine primjenjuju samo na posebne proizvode koji se tradicionalno proizvode u određenim državama članicama i za koje zbog prirode postupka proizvodnje nije moguće kontrolirati ulaznu količinu soli za soljenje koju meso apsorbira. Postupak proizvodnje tih posebnih proizvoda opisan je u Uredbi kako bi se omogućila identifikacija „sličnih proizvoda” i kako bi bilo jasno koji su proizvodi obuhvaćeni raznim najvećim dopuštenim razinama.

                     (13)

                     Najveće dopuštene razine trenutačno utvrđene u Uredbi (EZ) br. 1333/2008, a prethodno u Direktivi 2006/52/EZ Europskog parlamenta i Vijeća (3), temelje se na mišljenjima Znanstvenog odbora za hranu (dalje u tekstu: „SCF”) iz 1990. (4) i 1995. (5) te mišljenju Europske agencije za sigurnost hrane (dalje u tekstu: „EFSA”) od 26. studenoga 2003. (6) Najveće dopuštene količine koje se smiju dodati odražavaju raspone navedene u tim znanstvenim mišljenjima. S obzirom na veliku raznolikost (soljenih) mesnih proizvoda i načina proizvodnje u Uniji, zakonodavac Unije smatrao je da nije moguće odrediti prikladnu razinu nitrita za svaki proizvod.

               2.   PRIJAVLJENE NACIONALNE ODREDBE

                     (14)

                     Nacionalne odredbe koje je prijavila Danska 6. studenoga 2020. sadržane su u Odluci br. 1247 od 30. listopada 2018. o aditivima u hrani (BEK nr 1247 af 30.10.2018, Udskriftsdato: 3.9.2020, Miljø- og Fødevarerministeriet). Tom je odlukom izmijenjena Odluka br. 1044 od 4. rujna 2015., koja je prethodno bila prijavljena Komisiji i ocijenjena u kontekstu Odluke (EU) 2018/702.

                     (15)

                     Odlukom br. 1247 određeno je da se nitriti (E 249–250) smiju upotrebljavati u mesnim proizvodima isključivo pod uvjetima navedenima u njezinu Prilogu 3. Skupine prehrambenih proizvoda navedene u tom prilogu odgovaraju kategorijama hrane navedenima u Prilogu II. Uredbi (EZ) br. 1333/2008 o prehrambenim aditivima i zamjenjuju uporabe koje proizlaze iz njega:

                                 Prehrambeni proizvod

                                 Količina dodanih nitrita (mg/kg)

                                 8.3.1.
                                 Toplinski neobrađeni mesni proizvodi

                                 Ukupno 60 mg/kg.
                                 Međutim, u fermentiranim salamama ukupno 100 mg/kg.

                                 8.3.2.
                                 Toplinski obrađeni mesni proizvodi

                                 Ukupno 60 mg/kg.
                                 U potpuno konzerviranim ili polukonzerviranim proizvodima ukupno 150 mg/kg.
                                 U rullepølse (kobasici od rolanog mesa) ukupno 100 mg/kg.
                                 U tradicionalnim danskim mesnim okruglicama i jetrenoj pašteti 0 mg/kg.

                                 8.3.4.
                                 Tradicionalno salamureni mesni proizvodi s posebnim odredbama u pogledu nitritâ i nitratâ

                                 Ukupno 60 mg/kg.
                                 U slanini vrste Wiltshire i srodnim proizvodima ukupno 150 mg/kg.
                                 U tradicionalnoj soljenoj šunki (spegeskinke) i srodnim proizvodima 150 mg/kg.

                     (16)

                     Stoga se za mnoge vrste mesnih proizvoda primjenjuje niža najveća dopuštena količina nitritâ (E 249 i E 250) od 60 mg/kg, dok odgovarajuće najveće dopuštene količine iz Uredbe (EZ) br. 1333/2008 iznose 100 mg/kg ili 150 mg/kg.

               3.   POSTUPAK

                     (17)

                     Dopisom od 6. studenoga 2020. Danska je obavijestila Komisiju o svojoj namjeri da zadrži nacionalne odredbe o uporabi nitritnih aditiva u mesnim proizvodima koje se razlikuju od onih iz Uredbe (EZ) br. 1333/2008.

                     (18)

                     Komisija je objavila obavijest o prijavi u Službenom listu Europske unije (7) kako bi zainteresirane strane obavijestila o nacionalnim odredbama Danske te o razlozima navedenima u potporu zahtjevu. Dopisom od 13. siječnja 2021. Komisija je ujedno obavijestila druge države članice o obavijesti i dala im priliku da dostave primjedbe na nju u roku od 30 dana. Komisija je u tom roku primila primjedbe Finske, Latvije i Malte.

                                 —

                                 Finska smatra da je Danska uspjela dokazati koristi svojih nižih razina nitrita u smislu zaštite javnog zdravlja od visokog unosa nitritâ i nitrozaminâ te odgovarajuće zaštite od mogućeg množenja bakterije Clostridium botulinum. Finska upućuje na aktualni rad na reviziji odredbi za nitrite i nitrate, utvrđenih u Uredbi (EZ) br. 1333/2008, kako bi se smanjile njihove trenutačne najveće dopuštene količine i dodali novi zahtjevi u pogledu ostataka u mesnim proizvodima. Finska nema podataka o pritužbama koje bi se odnosile na nacionalna pravila o nitritima koja se primjenjuju u Danskoj, kao što su komplikacije povezane s izvozom. Finska je stoga spremna privremeno prihvatiti nacionalno odstupanje Danske. Međutim, trebalo bi ga preispitati najkasnije nakon reforme zakonodavstva Unije, i to primjenom npr. zajedničke metodologije za praćenje aditiva, koja je još u izradi,

                                 —

                                 Latvija je spremna podržati zahtjev Danske uzimajući u obzir dostavljene argumente i činjenicu da su nacionalni propisi kojima se uvode stroži zahtjevi za uporabu nitritâ u mesnim proizvodima na snazi već nekoliko godina i da latvijski proizvođači izvoznici na njih nisu imali primjedbi,

                                 —

                                 Malta nema primjedbi sa stajališta zdravlja ili procjene rizika u pogledu nižih razina nitrita koje je utvrdila Danska.

               4.   PONOVNA PROCJENA NITRITÂ

                     (19)

                     Uredbom Komisije (EU) br. 257/2010 (8) od EFSA-e je zatraženo da ponovno procijeni sigurnost kalijeva nitrita (E 249) i natrijeva nitrita (E 250) kao prehrambenih aditiva. U okviru te ponovne procjene EFSA je ispitala prethodna mišljenja SCF-a i EFSA-e, izvornu dokumentaciju, podatke koje su dostavili zainteresirani poslovni subjekti i druge zainteresirane strane te podatke koje su na raspolaganje stavile Komisija i države članice te je utvrdila svu relevantnu literaturu koja je objavljena od zadnje procjene svakog prehrambenog aditiva.

                     (20)

                     Podaci koje je Danska dostavila u prilog svojoj prethodnoj obavijesti (9) o potrošnji mesnih proizvoda, izloženosti nitritima, učestalosti botulizma i stvaranju nitrozaminâ u prerađenim mesnim proizvodima dostavljeni su EFSA-i sa zahtjevom da ih uzme u obzir u okviru ponovne procjene sigurnosti.

                     (21)

                     EFSA je 15. lipnja 2017. izdala znanstveno mišljenje o ponovnoj procjeni kalijeva nitrita (E 249) i natrijeva nitrita (E 250) (10). EFSA je utvrdila prihvatljivi dnevni unos (PDU) nitritnog iona od 0,07 mg/kg tjelesne mase po danu te je procijenila da izloženost nitritima kod opće populacije kao posljedica njihove uporabe kao prehrambenih aditiva ne premašuje navedeni PDU, osim blagog premašenja kod djece u najvišem percentilu. Ako bi se skupno razmatrali svi izvori izloženosti nitritima u prehrani (prehrambeni aditivi, prirodna prisutnost i kontaminacija), PDU bi se premašio za dojenčad, malu i ostalu djecu pri prosječnoj izloženosti te za sve dobne skupine pri najvišoj izloženosti. Udio nitrita koji se upotrebljavaju kao prehrambeni aditivi iznosio je otprilike 17 % (raspon od 1,5 do 36,0 %) ukupne izloženosti.

                     (22)

                     Nadalje, EFSA je zaključila da izloženost endogenim nitrozaminima ne predstavlja visok rizik. U pogledu izloženosti egzogenim nitrozaminima i na temelju rezultata sustavne revizije provedene u cilju procjene odnosa između nitrita dodanog mesnim proizvodima i stvaranja nekih hlapljivih nitrozamina s najvišom razinom toksikološkog rizika, EFSA je zaključila da nije moguće jasno razlučiti N-nitrozo spojeve proizvedene od nitrita dodanog u skladu sa zakonskim ograničenjima od N-nitrozo spojeva proizvedenih već na razini prehrambene matrice bez dodavanja nitrita. Stoga je EFSA uzela u obzir ukupnu izloženost iako takva izloženost ne proizlazi samo iz uporabe nitrita kao prehrambenog aditiva. EFSA je smatrala da postoji određen rizik u pogledu ukupne izloženosti egzogenim nitrozaminima na visokoj razini za sve dobne skupine osim za starije osobe.

                     (23)

                     Konačno, EFSA je potvrdila dokaze o povezanosti preformiranog N-nitrozodimetilamina i raka debelog crijeva, kao i neke dokaze o povezanosti između nitrita u prehrani i raka želuca te kombinacije nitrita i nitrata iz prerađenog mesa i raka debelog crijeva.

               5.   PRAĆENJE KOJE PROVODI KOMISIJA

                     (24)

                     Komisija je 2014. dovršila preliminarnu studiju o praćenju provedbe propisa Unije o nitritima u državama članicama. Studija se temeljila na odgovorima na upitnik koji je dostavljen svim državama članicama. Pokazalo se da je uobičajena količina nitrita dodanih nesteriliziranim mesnim proizvodima, uz pojedine iznimke, niža od najveće dopuštene razine u Uniji, no viša od danskih razina. Komisija je u izvješću zaključila da je potrebno dodatno istražiti mogućnost revizije trenutačnih najvećih dopuštenih količina nitrita.

                     (25)

                     Komisija je stoga pokrenula ad hoc studiju povezanu s uporabom nitritâ u toj industriji u različitim kategorijama mesnih proizvoda. U studiji dovršenoj 2016. zaključeno je i da postoji mogućnost revizije trenutačnih najvećih dopuštenih količina nitrita odobrenih u okviru zakonodavstva Unije.

                     (26)

                     Komisija će zaključke preliminarne studije s državama članicama, ad hoc studiju povezanu s uporabom nitritâ u industriji, ponovnu procjenu EFSA-e te podatke koje je dostavila Danska uzeti u obzir u kontekstu moguće revizije najvećih dopuštenih količina nitritâ u skladu s Uredbom (EZ) br. 1333/2008. Trenutačno se s državama članicama raspravlja o toj reviziji najvećih dopuštenih količina nitritâ.

               II.   PROCJENA

         1.   DOPUŠTENOST

                     (27)

                     U skladu s člankom 114. stavcima 4. i 6. UFEU-a država članica može, nakon usvajanja mjere za usklađivanje, zadržati svoje strože nacionalne odredbe na osnovi važnih potreba iz članka 36. UFEU-a ili u vezi sa zaštitom okoliša ili radnom okolinom, ako o tim nacionalnim odredbama obavijesti Komisiju i Komisija odobri te mjere.

                     (28)

                     Obavijest Danske odnosi se na nacionalne odredbe koje odstupaju od onih iz Priloga II. dijela E Uredbe (EZ) br. 1333/2008 u pogledu kalijeva nitrita (E 249) i natrijeva nitrita (E 250). Sadašnje odredbe Danske u biti su već postojale u trenutku u kojem su odredbe Unije izvorno utvrđene u Direktivi 2006/52/EZ.

                     (29)

                     Odlukom Danske br. 1247 dopušta se dodavanje nitritâ mesnim proizvodima samo ako se ne premaše utvrđene dodane količine. Ovisno o proizvodima o kojima je riječ, te najveće dopuštene količine iznose 0 mg/kg, 60 mg/kg, 100 mg/kg ili 150 mg/kg, što je za određene proizvode niže od količina propisanih Uredbom (EZ) br. 1333/2008. Nadalje, za razliku od Uredbe (EZ) br. 1333/2008 u odredbama Danske nema iznimki od načela utvrđivanja najvećih dopuštenih dodanih količina za nitrite, čime se ne dopušta stavljanje na tržište određenih mesnih proizvoda iz drugih država članica proizvedenih tradicionalnim načinima proizvodnje.

                     (30)

                     Odredbe Danske stoga su strože od odredbi iz Uredbe (EZ) br. 1333/2008 utoliko što se njima utvrđuju niže najveće dopuštene dodane količine za nekoliko vrsta proizvoda (u mnogim slučajevima 60 mg/kg) i što se na temelju najvećih dopuštenih razina ostataka ne dopušta stavljanje na tržište određenih tradicionalnih mesnih proizvoda.

                     (31)

                     U skladu s člankom 114. stavkom 4. UFEU-a obavijest je dopunjena opisom osnove za jednu ili više važnih potreba iz članka 36. UFEU-a, u ovom slučaju zaštite zdravlja i života ljudi. U memorandumu danskog Ministarstva okoliša i hrane od 3. travnja 2020. i ažuriranoj procjeni rizika Nacionalnog instituta za hranu DTU-a dostupni su dodatni podaci o potrošnji i uvozu mesnih proizvoda, izloženosti nitritima, analizi nitritâ u mesnim proizvodima na danskom tržištu, učestalosti botulizma i stvaranju nitrozaminâ u prerađenim mesnim proizvodima.

                     (32)

                     U svjetlu svega navedenog Komisija smatra da je prijava koju je dostavila Danska kako bi dobila odobrenje za zadržavanje svojih nacionalnih odredbi o uporabi nitritâ u mesnim proizvodima dopuštena u skladu s člankom 114. stavkom 4. UFEU-a.

               2.   PROCJENA KORISTI

                     (33)

                     U skladu s člankom 114. stavcima 4. i 6. prvim podstavkom UFEU-a Komisija se mora uvjeriti da su svi uvjeti kojima se državi članici omogućuje zadržavanje njezinih nacionalnih odredbi kojima se odstupa od Unijine mjere usklađivanja iz tog članka ispunjeni.

                     (34)

                     Komisija posebno mora procijeniti jesu li nacionalne odredbe opravdane važnim potrebama navedenim u članku 36. UFEU-a ili su u vezi sa zaštitom okoliša ili radne okoline i da one ne premašuju ono što je potrebno kako bi se postigao namjeravani zakoniti cilj. Osim toga, kada Komisija smatra da nacionalne odredbe ispunjuju navedene uvjete, ona mora provjeriti, u skladu s člankom 114. stavkom 6. UFEU-a jesu li one sredstvo proizvoljne diskriminacije ili prikrivenog ograničenja trgovine među državama članicama te stvaraju li prepreku funkcioniranju unutarnjeg tržišta.

                     (35)

                     Potrebno je napomenuti da Komisija, u svjetlu vremenskog okvira utvrđenog člankom 114. stavkom 6. UFEU-a, prilikom ispitivanja opravdanosti nacionalnih mjera o kojima je obaviještena u skladu s člankom 114. stavkom 4. UFEU-a, mora kao temelj uzeti obrazloženja koja je navela država članica koja je poslala obavijest. Teret dokazivanja snosi država članica koja podnosi zahtjev i koja želi zadržati svoje nacionalne mjere.

                     (36)

                     Međutim kada Komisija raspolaže informacijama s obzirom na koje je možda potrebno revidirati Unijinu mjeru usklađivanja od koje prijavljene nacionalne odredbe odudaraju, ona može te informacije uzeti u obzir pri procjeni prijavljenih nacionalnih odredbi.

               2.1.   Stajalište Danske

                     (37)

                     Danska tvrdi da se njezinim nacionalnim odredbama osigurava viša razina zaštite zdravlja i života ljudi jer su u njima utvrđene niže najveće dopuštene dodane količine nitritâ od onih propisanih Uredbom (EZ) br. 1333/2008 i ne dopušta se stavljanje na tržište tradicionalnih mesnih proizvoda za koje se ne mogu ustanoviti ulazne količine. Danska naglašava da su odredbe njezina zakonodavstva bile u potpunosti usklađene s mišljenjem SCF-a iz 1990. i 1995. i smatra te odredbe opravdanima i s obzirom na mišljenje EFSA-e od 26. studenoga 2003. i dansku procjenu najnovijeg mišljenja EFSA-e od 15. lipnja 2017.

                     (38)

                     Prema mišljenju Danske, ukupne znanstvene procjene pokazuju da bi: (a) uporabu nitrita i nitrata trebalo što više smanjiti uporabom diferenciranih količina u skladu s tehničkim potrebama povezanima s različitim vrstama hrane, (b) uporabu nitrita i nitrata trebalo regulirati u skladu s količinama koje se dodaju, a ne u skladu s količinama ostataka i (c) potrebno konzerviranje trebalo postići uporabom količina koje preporučuje EFSA (2003.). U tom pogledu Danska smatra da njezine nacionalne odredbe sustavno poštuju te preporuke, dok to Uredba (EZ) br. 1333/2008 ne čini u pogledu nitritâ.

                     (39)

                     Danska smatra da se zabrinutost u pogledu uporabe količina nitrita dopuštenih u skladu s Uredbom (EZ) br. 1333/2008 posebno odnosi na povećan rizik od stvaranja nitrozaminâ. Suprotno najnovijem mišljenju EFSA-e, Danska smatra da stvaranje i hlapljivih i nehlapljivih nitrozamina ovisi o količini dodanih nitrita, dok EFSA smatra da ta veza postoji samo kod nehlapljivih nitrozamina. Znanstveno je dokazano da su mnogi hlapljivi nitrozamini kancerogeni i genotoksični, dok novije epidemiološke studije upućuju na vezu između potrošnje mesnih proizvoda i razvoja različitih oblika raka. Danska smatra da to ide u prilog ograničenjima uporabe nitritâ kao aditiva. Danska ističe i da, iako rezultati najnovije procjene unosa za dansko stanovništvo pokazuju da je unos nitrita iz prerađenog mesa znatno niži od PDU-a, ukupni unos hranom prema mišljenju EFSA-e premašuje PDU za znatan dio danskog stanovništva. Danska tvrdi da je to ujedno argument za zadržavanje restriktivne uporabe nitrita kao prehrambenog aditiva.

                     (40)

                     Danska ujedno naglašava da njezine nacionalne odredbe postoje već mnogo godina i da nikada nije bilo problema s konzerviranjem predmetnih proizvoda. Nadalje, Danska ima relativno nisku stopu botulizma u usporedbi s drugim državama članicama Unije, a od 1980. nije zabilježen ni jedan slučaj uzrokovan potrošnjom mesnih proizvoda. Danska napominje da u Danskoj od 2006. nije zabilježen ni jedan slučaj botulizma. Stoga se još uvijek smatra da odredbe Danske o uporabi nitritâ u mesnim proizvodima pružaju sveobuhvatnu zaštitu od otrovanja hranom.

                     (41)

                     U memorandumu danskog Ministarstva okoliša i hrane od 3. travnja 2020. izneseni su dodatni podaci o potrošnji i uvozu mesnih proizvoda, izloženosti nitritima te analizi nitritâ u mesnim proizvodima na danskom tržištu.

                     (42)

                     Danska tijela tvrde da najnoviji podaci iz tog memoranduma pokazuju da se obrasci potrošnje nisu bitno promijenili. Potrošnja mesnih proizvoda ne raste, nego ostaje stabilna. Kad je riječ o mesnim proizvodima kojima se smije dodati nitrit, najveći dio potrošnje odnosi se na proizvode koji su obuhvaćeni donjom graničnom vrijednosti od 60 mg/kg.

                     (43)

                     Kad je riječ o trgovini, Danska zaključuje da zadržavanje posebnih propisa nije negativno utjecalo na uvoz odabranih proizvoda iz drugih država članica, što je vidljivo iz podatka da se ukupni uvoz u razdoblju 2017.–2019. povećao za otprilike 4 %. Na temelju analize nitrita u mesnim proizvodima Danska ističe da se općenito poštuju postojeće strože danske granične vrijednosti, uključujući uporabu nitrita u salamurenim mesnim proizvodima u maloprodaji čije je praćenje Komisija propisala u Odluci (EU) 2018/702.

                     (44)

                     Stoga Danska smatra legitimnim zadržati nacionalne propise za uporabu nitritâ u mesnim proizvodima, koji su restriktivniji od zahtjeva iz Uredbe (EZ) br. 1333/2008. Prema mišljenju Danske, praćenje provedeno u skladu s Odlukom (EU) 2018/702 pokazuje da pitanja zaštite javnog zdravlja koja su prethodno uzeta u obzir i dalje vrijede. Naposljetku, Danska navodi da dostupni podaci pokazuju da odredbe Danske nisu prepreka trgovini predmetnim proizvodima.

               2.2.   Ocjena stajališta Danske

         2.2.1.   Opravdanost na osnovi važnih potreba iz članka 36. UFEU-a

                     (45)

                     Nacionalnim odredbama Danske nastoji se postići viša razina zaštite zdravlja i života ljudi u pogledu izloženosti nitritima i mogućeg stvaranja nitrozaminâ u mesnim proizvodima, i to određivanjem niže najveće dopuštene dodane količine nitrita za određene mesne proizvode u usporedbi s najvećim dopuštenim razinama propisanima Uredbom (EZ) br. 1333/2008 i nedopuštanjem stavljanja na tržište proizvoda za koje je moguće utvrditi samo najveće dopuštene razine ostataka.

                     (46)

                     Kada se procjenjuje jesu li nacionalne odredbe Danske doista odgovarajuće i neophodne za postizanje tog cilja, potrebno je uzeti u obzir niz čimbenika. Posebice je potrebno da dva zdravstvena rizika, s jedne strane prisutnost nitrozaminâ u mesnim proizvodima, a s druge strane mikrobiološka sigurnost mesnih proizvoda, budu u ravnoteži. Posljednji aspekt nije samo pitanje obične tehnološke potrebe već i vrlo važno zdravstveno pitanje. Iako se priznaje da je razine nitritâ u mesnim proizvodima potrebno ograničiti, niže razine nitrita u mesu neće automatski dovesti do veće zaštite ljudskog zdravlja. Najprikladnija razina nitrita ovisi o nizu čimbenika priznatih u relevantnim mišljenjima SCF-a i EFSA-e, tj. o dodatku soli, vlazi, pH-u, roku valjanosti proizvoda, higijeni, kontroli temperature itd.

                     (47)

                     Komisija mora procijeniti konkretne odluke danskog regulatora i iskustvo stečeno na temelju tih propisa, koji su na snazi već dulje vrijeme. Na temelju podataka o učestalosti trovanja hranom, a posebice botulizma, Danska je pokazala da je zahvaljujući svojim nacionalnim odredbama dosad polučila zadovoljavajuće rezultate. Načelno, ti podaci pokazuju da su najveće dopuštene razine navedene u danskom zakonodavstvu izgleda bile dovoljne da osiguraju mikrobiološku sigurnost mesnih proizvoda koji se trenutačno proizvode u Danskoj i načina proizvodnje koji se trenutačno upotrebljavaju u Danskoj.

                     (48)

                     Komisija napominje da se nacionalne odredbe Danske, koje su usklađene s relevantnim znanstvenim mišljenjima znanstvenih tijela Unije, temelje na reguliranju najvećih dopuštenih količina i da se njima poštuju rasponi dodanih količina nitrita navedeni u tim mišljenjima, tj. 50–150 mg/kg. Istodobno, Danska je ustanovila specifičnije najveće dopuštene dodane količine za posebne skupine mesnih proizvoda nego što je to slučaj u Uredbi, s obzirom na vrste mesnih proizvoda i načine proizvodnje uobičajene u Danskoj.

                     (49)

                     Osim toga, potrebno je uzeti u obzir da, u skladu s informacijama koje je Danska dostavila, većinu mesnih proizvoda koje dansko stanovništvo troši čine mesni proizvodi za koje gornja granica trenutačno iznosi 60 mg/kg i trebalo bi je zamijeniti gornjom granicom od 100 ili 150 mg/kg. Iako danski proizvođači kao ni proizvođači u drugim državama članicama ne bi bili obvezni podići razine nitritâ koje trenutačno dodaju svojim proizvodima do najvećih dopuštenih razina iz Uredbe (EZ) br. 1333/2008, povećanje stvarne izloženosti danskog stanovništva nitritima ne može se isključiti.

                     (50)

                     Na temelju informacija koje su trenutačno dostupne Komisija smatra da se zahtjev za zadržavanje mjera o kojima je dostavljena obavijest može privremeno prihvatiti radi zaštite javnog zdravlja u Danskoj.

               2.2.2.   Odsutnost proizvoljne diskriminacije, prikrivenog ograničenja trgovine među državama članicama ili bilo kakve prepreke funkcioniranju unutarnjeg tržišta

         2.2.2.1.   Odsutnost proizvoljne diskriminacije

                     (51)

                     Komisija je prema članku 114. stavku 6. UFEU-a obvezna provjeriti da predviđene mjere nisu sredstvo proizvoljne diskriminacije. Prema sudskoj praksi Suda, kako ne bi bilo diskriminacije, situacije koje su slične ne smiju se tretirati na različite načine, a različite se situacije ne smije tretirati na isti način.

                     (52)

                     Danski nacionalni propisi primjenjuju se i na domaće proizvode i na proizvode proizvedene u drugim državama članicama. U odsutnosti suprotnih dokaza može se zaključiti da nacionalne odredbe nisu sredstvo proizvoljne diskriminacije.

               2.2.2.2.   Odsutnost prikrivenih ograničenja trgovine

                     (53)

                     Nacionalne mjere koje ograničavaju uporabu proizvoda u većoj mjeri nego uredba Unije obično bi činile prepreku trgovini utoliko što se za proizvode koji su zakonski stavljeni na tržište i u uporabi su u ostatku Unije, zbog zabrane njihove uporabe u predmetnoj državi članici ne bi očekivalo da će u njoj biti stavljeni na tržište. Predviđeno je da se preduvjetima propisanima člankom 114. stavkom 6. UFEU-a spriječi primjena ograničenja na temelju kriterija iz stavaka 4. i 5. tog članka iz neprimjerenih razloga, zbog čega bi oni bili ekonomska mjera koja ometa uvoz proizvoda iz drugih država članica, tj. sredstvo neizravne zaštite nacionalne proizvodnje.

                     (54)

                     S obzirom na to da danski propisi ujedno nameću strože standarde o dodavanju nitritâ određenim mesnim proizvodima subjektima čije je sjedište u drugim državama članicama inače usklađenog područja, oni nužno čine prikriveno ograničenje trgovine ili prepreku funkcioniranju unutarnjeg tržišta. Priznaje se, međutim, da se članak 114. stavak 6. UFEU-a mora čitati tako da samo nacionalne mjere koje su neproporcionalna prepreka unutarnjem tržištu ne mogu biti odobrene. U vezi s time, Danska je dostavila podatke koji pokazuju da se uvoz odabranih mesnih proizvoda iz drugih država članica povećao u razdoblju 1994.–2019.

                     (55)

                     U odsutnosti dokaza koji bi sugerirali da su nacionalne odredbe po svojem učinku mjera namijenjena zaštiti nacionalne proizvodnje, može se zaključiti da one nisu prikriveno ograničenje trgovine među državama članicama.

               2.2.2.3.   Odsutnost prepreka funkcioniranju unutarnjeg tržišta

                     (56)

                     Taj se uvjet ne može tumačiti tako da sprječava odobrenje svake nacionalne mjere koja bi mogla utjecati na funkcioniranje unutarnjeg tržišta. Doista, svaka nacionalna mjera kojom se odstupa od mjere usklađivanja usmjerene na uspostavljanje i rad unutarnjeg tržišta u svojoj biti je mjera koja će vjerojatno utjecati na unutarnje tržište. Stoga, kako bi se očuvalo korisna svojstva postupka propisanog člankom 114. UFEU-a, koncept prepreke funkcioniranju unutarnjeg tržišta mora se, u kontekstu članka 114. stavka 6. UFEU-a, shvatiti kao neproporcionalni učinak u odnosu na željeni cilj.

                     (57)

                     S obzirom na koristi za zdravlje koje Danska spominje u vezi sa smanjenjem izloženosti nitritima u mesnim proizvodima i na činjenicu da se, na temelju trenutačno dostupnih informacija, čini da negativnih utjecaja na trgovinu uopće nije bilo ili ih je bilo u vrlo ograničenoj mjeri, Komisija smatra da se prijavljeni danski propisi mogu privremeno zadržati iz razloga povezanih sa zaštitom zdravlja i života ljudi, s obzirom na činjenicu da nisu neproporcionalni te da stoga nisu prepreka funkcioniranju unutarnjeg tržišta u smislu članka 114. stavka 6. UFEU-a.

                     (58)

                     U svjetlu ove analize Komisija smatra da je uvjet o odsutnosti prepreka funkcioniranju unutarnjeg tržišta ispunjen.

               2.2.3.   Vremensko ograničenje

                     (59)

                     Prethodno navedeni zaključci temelje se na trenutačno dostupnim informacijama te posebice na informacijama koje pokazuju da Danska uspijeva kontrolirati botulizam unatoč nižim najvećim dopuštenim količinama nitrita dodanih posebnim vrstama mesnih proizvoda i da pritom ne ometa trgovinu na neproporcionalan način.

                     (60)

                     Drugi važan čimbenik jest stopa potrošnje mesnih proizvoda u Danskoj, u odnosu na koju bi primjena Uredbe (EZ) br. 1333/2008 mogla dovesti do povećanja izloženosti danskog stanovništva nitritima, pa tako možda i nitrozaminima.

                     (61)

                     Danska bi trebala pratiti situaciju i prikupljati podatke o tome može li se primjenom razina propisanih Uredbom (EZ) br. 1333/2008 postići potrebna razina zaštite i, ako ne, bi li primjena tih razina dovela do neprihvatljivih rizika za ljudsko zdravlje. Prikupljeni podaci trebali bi se posebno odnositi na kontrolu botulizma i usklađenost s nacionalnim odredbama Danske o nitritima. Osim toga, Danska bi trebala nastaviti prikupljati podatke o uvozu mesnih proizvoda iz drugih država članica. Od Danske se traži da u roku od dvije godine od datuma donošenja ove Odluke izvijesti Komisiju o prikupljenim podacima.
                     U tom kontekstu Komisija smatra da se nacionalne odredbe u navedenom opsegu mogu odobriti na ograničeno razdoblje od tri godine.

               III.   ZAKLJUČAK

                     (62)

                     S obzirom na navedeno i uzimajući u obzir primjedbe Finske, Latvije i Malte na obavijest koju su dostavila danska tijela, Komisija smatra da se zahtjev Danske koji je Komisija primila 6. studenoga 2020. o zadržavanju nacionalnih odredbi o dodavanju nitritâ, koje su strože od onih iz Uredbe (EZ) br. 1333/2008, može odobriti na razdoblje od tri godine od datuma donošenja ove Odluke. Danska bi trebala nastaviti pratiti situaciju i prikupljati podatke o tome može li se primjenom razina propisanih Uredbom (EZ) br. 1333/2008 postići potrebna razina zaštite i, ako ne, bi li primjena tih razina dovela do neprihvatljivih rizika za ljudsko zdravlje,

               DONIJELA JE OVU ODLUKU:

            Članak 1.
            Odobravaju se nacionalne odredbe o dodavanju nitritâ mesnim proizvodima iz Odluke br. 1247 od 30. listopada 2018. o aditivima u hrani (BEK nr 1247 af 30.10.2018, Udskriftsdato:3.9.2020, Miljø- og Fødevarerministeriet) o kojima je Kraljevina Danska obavijestila Komisiju dopisom od 6. studenoga 2020., u skladu s člankom 114. stavkom 4. UFEU-a.

            Članak 2.
            Ova Odluka prestaje važiti 5. svibnja 2024.

            Članak 3.
            Ova je Odluka upućena Kraljevini Danskoj.

            Sastavljeno u Bruxellesu 5. svibnja 2021.

                  Za Komisiju

               Stella KYRIAKIDES

                  Članica Komisije

            (1)  Odluka Komisije (EU) 2015/826 od 22. svibnja 2015. o nacionalnim odredbama koje je prijavila Danska o dodavanju nitrita određenim mesnim proizvodima (SL L 130, 28.5.2015., str. 10.).

            (2)  Uredbom (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (SL L 354, 31.12.2008., str. 16.).

            (3)  Direktiva 2006/52/EZ Europskog parlamenta i Vijeća od 5. srpnja 2006. o izmjeni Direktive 95/2/EZ o prehrambenim aditivima osim bojila i sladila te Direktive 94/35/EZ o sladilima za upotrebu u hrani (SL L 204, 26.7.2006., str. 10.).

            (4)  Mišljenje o nitratima i nitritima izraženo 19. listopada 1990., Europska komisija – Izvješća Znanstvenog odbora za hranu (dvadeset šesta serija), str. 21.

            (5)  Mišljenje o nitratima i nitritima izraženo 22. rujna 1995., Europska komisija – Izvješća Znanstvenog odbora za hranu (trideset osma serija), str. 1.

            (6)  Mišljenje Znanstvenog odbora za biološke opasnosti na zahtjev Komisije u vezi s učincima nitrita/nitrata na mikrobiološku sigurnost mesnih proizvoda, EFSA Journal (2003.) 14, str. 1.

            (7)  SL C 47, 10.2.2021., str. 7.

            (8)  Uredba Komisije (EU) br. 257/2010 od 25. ožujka 2010. o uspostavi programa za ponovnu procjenu odobrenih prehrambenih aditiva u skladu s Uredbom (EZ) br. 1333/2008 Europskog parlamenta i Vijeća o prehrambenim aditivima (SL L 80, 26.3.2010., str. 19.).

            (9)  Obavijest koju je Danska poslala Komisiji dopisom od 25. studenoga 2014.

            (10)  EFSA Journal 2017.; 15(6):4786


               6.5.2021

               HR

               Službeni list Europske unije

               C 171/34

      P9_TA(2019)0008
      Imenovanje predsjednice Europske središnje banke – Kandidatkinja: gđa Christine Lagarde
      Odluka Europskog parlamenta od 17. rujna 2019. o preporuci Vijeća u vezi s imenovanjem predsjednice Europske središnje banke (N9-0023/2019 – C9-0048/2019 – 2019/0810(NLE))
      (Savjetovanje)
      (2021/C 171/08)

         Europski parlament,

                  —

                  uzimajući u obzir preporuku Vijeća od 9. srpnja 2019. (1),

                  —

                  uzimajući u obzir članak 283. stavak 2. drugi podstavak Ugovora o funkcioniranju Europske unije, u skladu s kojim se Europsko vijeće savjetovalo s Parlamentom (C9-0048/2019),

                  —

                  uzimajući u obzir članak 130. Poslovnika,

                  —

                  uzimajući u obzir izvješće Odbora za ekonomsku i monetarnu politiku (A9-0008/2019),

                  A.

                  budući da se Europsko vijeće pismom od 16. srpnja 2019. savjetovalo s Europskim parlamentom u vezi s imenovanjem Christine Lagarde na funkciju predsjednice Europske središnje banke na mandat od osam godina, počevši od 1. studenoga 2019.;

                  B.

                  budući da je Odbor za ekonomsku i monetarnu politiku ocijenio kvalifikacije predložene kandidatkinje, posebno u smislu uvjeta navedenih u članku 283. stavku 2. Ugovora o funkcioniranju Europske unije i nužne potpune neovisnosti ESB-a, u skladu s člankom 130. Ugovora; budući da je, u okviru tog ocjenjivanja, odbor zaprimio životopis kandidatkinje kao i njezine odgovore na pismeni upitnik koji joj je upućen;

                  C.

                  budući da je Odbor zatim 4. rujna 2019. održao saslušanje kandidatkinje u trajanju od dva i pol sata na kojem je kandidatkinja dala uvodnu izjavu te odgovarala na pitanja članova Odbora;

                  1.

                  daje pozitivno mišljenje o preporuci Vijeća da se Christine Lagarde imenuje predsjednicom Europske središnje banke;

                  2.

                  nalaže svojem predsjedniku da ovu Odluku proslijedi Europskom vijeću, Vijeću i vladama država članica.

         (1)  SL C 235, 12.7.2019., str. 1.


               6.5.2021

               HR

               Službeni list Europske unije

               C 171/35

      P9_TA(2019)0009
      Imenovanje potpredsjednika Nadzornog odbora Europske središnje banke
      Odluka Europskog parlamenta od 17. rujna 2019. o prijedlogu Europske središnje banke za imenovanje potpredsjednika nadzornog odbora Europske središnje banke (N9-0008/2019 – C9-0028/2019 – 2019/0903(NLE))
      (Suglasnost)
      (2021/C 171/09)

         Europski parlament,

                  —

                  uzimajući u obzir prijedlog Europske središnje banke od 9. travnja 2019. o imenovanju potpredsjednika nadzornog odbora Europske središnje banke (C9-0028/2019),

                  —

                  uzimajući u obzir članak 26. stavak 3. Uredbe Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (1),

                  —

                  uzimajući u obzir Međuinstitucionalni sporazum između Europskog parlamenta i Europske središnje banke o praktičnim modalitetima provedbe demokratske odgovornosti i nadzora nad izvršavanjem zadaća dodijeljenih ESB-u u okviru jedinstvenog nadzornog mehanizma (2),

                  —

                  uzimajući u obzir svoju Rezoluciju od 14. ožujka 2019. o rodnoj ravnoteži u imenovanjima u području ekonomske i monetarne politike EU-a (3),

                  —

                  uzimajući u obzir članak 131. Poslovnika,

                  —

                  uzimajući u obzir izvješće Odbora za ekonomsku i monetarnu politiku (A9-0007/2019),

                  A.

                  budući da prema članku 26. stavku 3. Uredbe (EU) br. 1024/2013 Europska središnja banka (ESB) podnosi Parlamentu prijedlog za imenovanje potpredsjednika nadzornog odbora na odobrenje te da se potpredsjednika bira iz redova članova Izvršnog odbora ESB-a;

                  B.

                  budući da prema članku 26. stavku 2. Uredbe (EU) br. 1024/2013 imenovanja u nadzorni odbor u skladu s tom uredbom trebaju poštovati načela ravnopravnosti spolova, iskustva i kvalifikacija;

                  C.

                  budući da je 22. studenoga 2012., Europsko vijeće s jedne strane imenovalo Yvesa Merscha članom Izvršnog odbora ESB-a na mandat od osam godina počevši od 15. prosinca 2012. u skladu s člankom 283. stavkom 2. Ugovora o funkcioniranju Europske unije;

                  D.

                  budući da je ESB pismom od 9. travnja 2019. Parlamentu podnio prijedlog da se Yves Mersch imenuje potpredsjednikom nadzornog odbora ESB-a do kraja njegova mandata kao člana Izvršnog odbora do 14. prosinca 2020.;

                  E.

                  budući da je Odbor za ekonomsku i monetarnu politiku Europskog parlamenta potom ocijenio kvalifikacije predloženog kandidata, osobito u pogledu zahtjeva utvrđenih u članku 26. stavcima 2. i 3. Uredbe (EU) br. 1024/2013;

                  F.

                  budući da je Odbor 4. rujna 2019. održao saslušanje s predloženim kandidatom tijekom kojega je on dao uvodnu izjavu i potom odgovorio na pitanja članova Odbora;

                  1.

                  daje suglasnost za imenovanje Yvesa Merscha na mjesto potpredsjednika nadzornog odbora Europske središnje banke;

                  2.

                  nalaže svojem predsjedniku da ovu Odluku proslijedi Vijeću, Komisiji, Europskoj središnjoj banci i vladama država članica.

         (1)  SL L 287, 29.10.2013., str. 63.

         (2)  SL L 320, 30.11.2013., str. 1.

         (3)  Usvojeni tekstovi, P8_TA(2019)0211.


Odluka Komisije od 23/04/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10214 - CLEARLAKE / TA ASSOCIATES / PRECISELY) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 03/05/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10213 - RAVAGO / INDUKERN) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 19/03/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10118 - INVESTINDUSTRIAL / GUALA CLOSURES) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 29/04/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10162 - AMERISOURCEBERGEN / PARTS OF WALGREENS BOOTS ALLIANCE'S PHARMACEUTICAL BUSINESS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 05/05/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10215 - CVC / CARLYLE / MEDRISK) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 26/04/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10207 - ICG / DR. AXEL PAEGER / AMEOS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 28/04/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10225 - AES / COATUE / SCHNEIDER ELECTRIC / UPLIGHT) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2021/747 od 3. svibnja 2021. o imenovanju četiriju članova i devet zamjenika članova Odbora regija, koje je predložila Rumunjska

text:
                  7.5.2021

                  HR

                  Službeni list Europske unije

                  L 160/104

         ODLUKA VIJEĆA (EU) 2021/747
         od 3. svibnja 2021.
         o imenovanju četiriju članova i devet zamjenika članova Odbora regija, koje je predložila Rumunjska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir Odluku Vijeća (EU) 2019/852 od 21. svibnja 2019. o određivanju sastava Odbora regija (1),
         uzimajući u obzir prijedloge rumunjske vlade,
         budući da:

                     (1)

                     Na temelju članka 300. stavka 3. Ugovora o funkcioniranju Europske unije Odbor regija sastoji se od predstavnika regionalnih i lokalnih tijela, koji ili imaju izborni mandat regionalnog ili lokalnog tijela ili su politički odgovorni izabranoj skupštini.

                     (2)

                     Vijeće je 10. prosinca 2019. donijelo Odluku (EU) 2019/2157 (2) o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. Vijeće je 11. veljače 2021. donijelo Odluku (EU) 2021/172 (3) o imenovanju člana i zamjenika člana Odbora regija, koje je predložila Rumunjska.

                     (3)

                     Mjesta četiriju članova Odbora regija postala su slobodna istekom mandata g. Decebala FĂGĂDĂUA (Mayor of Constanţa Municipality, Constanţa County), g. Victora MORARUA (President of Ialomiţa County Council), g. Iona PRIOTEASE (President of Dolj County Council) i g. Mariusa Horiaa ȚUȚUIANUA (President of Constanţa County Council).

                     (4)

                     Mjesta devet zamjenika članova postala su slobodna istekom mandata g. Ştefana ILIEA (Mayor of Luncavița Commune, Tulcea County), g. Emila Radua MOLDOVANA (President of Bistrița-Năsăud County Council), koji je podnio ostavku, g. Petrea Emanoila NEAGUA (President of Buzău County Council), koji je podnio ostavku, g. Cosmina NECULE (Mayor of Bacău Municipality, Bacău County), g. Emiliana OPREE (Mayor of Chitila City, Ilfov County), koji je podnio ostavku, g. Mariana PETRACHEA (President of Ilfov County Council), g. Horiaa TEODORESCUA (President of Tulcea County Council), koji je podnio ostavku, g. Mădălina – Adyja TEODOSESCUA (Mayor of Balș City, Olt County) i g. Bogdana Andreia TOADERA (President of Prahova County Council).

                     (5)

                     Rumunjska vlada predložila je g. Daniela BĂLUȚĂA (Mayor of District 4, Bucharest Municipality), g. Petrea Emanoila NEAGUA (President of Buzău County Council), g. Alina-Adriana NICAA (President of Timiş County Council) i g. Corneliua ŞTEFANA (President of Dâmboviţa County Council), koji su predstavnici lokalnih ili regionalnih tijela politički odgovorni izabranoj skupštini, kao članove Odbora Regija do kraja tekućeg mandata koji istječe 25. siječnja 2025.

                     (6)

                     Rumunjska vlada predložila je g. Ionela Ovidiua BOGDANA (President of Maramureş County Council), g. Iustina-Marinela CIONCA-ARGHIRA (President of Arad County Council), gđu Aureliju FEDORCU (Mayor of Negrești Oaș, Satu Mare County), g. Adriana Ionuţa GÂDEE (President of Teleorman County Council), g. Dănuța GROZE (Mayor of Sânnicolau Mare, Timiș County), g. Florina Tiberiua IACOB-RIDZIJA (Mayor of Petroșani Municipality, Hunedoara County), g. Ștefana ILIEA (Mayor of Tulcea Municipality, Tulcea County), g. Iona MÎNZÎNĂA (President of Argeş County Council) i g. Dorina Cosmina VASILEA (President of Dolj County Council), koji su predstavnici lokalnih ili regionalnih tijela politički odgovorni izabranoj skupštini, kao zamjenike članova Odbora Regija do kraja tekućeg mandata koji istječe 25. siječnja 2025.,

               DONIJELO JE OVU ODLUKU:

            Članak 1.
            Sljedeći predstavnici lokalnih ili regionalnih tijela koji su politički odgovorni izabranoj skupštini imenuju se u Odbor regija do kraja tekućeg mandata koji istječe 25. siječnja 2025.:

                        (a)

                        kao članovi:

                                    —

                                    g. Daniel BĂLUȚĂ, Mayor of District 4, Bucharest Municipality,

                                    —

                                    g. Petre Emanoil NEAGU, President of Buzău County Council,

                                    —

                                    g. Alin-Adrian NICA, President of Timiş County Council,

                                    —

                                    g. Corneliu ŞTEFAN, President of Dâmboviţa County Council;

                              i

                        (b)

                        kao zamjenici članova:

                                    —

                                    g. Ionel Ovidiu BOGDAN, President of Maramureş County Council,

                                    —

                                    g. Iustin-Marinel CIONCA-ARGHIR, President of Arad County Council,

                                    —

                                    gđa Aurelia FEDORCA, Mayor of Negrești Oaș, Satu Mare County,

                                    —

                                    g. Adrian Ionuţ GÂDEA, President of Teleorman County Council,

                                    —

                                    g. Dănuț GROZA, Mayor of Sânnicolau Mare, Timiș County,

                                    —

                                    g. Florin Tiberiu IACOB-RIDZI, Mayor of Petroșani Municipality, Hunedoara County,

                                    —

                                    g. Ștefan ILIE, Mayor of Tulcea Municipality, Tulcea County,

                                    —

                                    g. Ion MÎNZÎNĂ, President of Argeş County Council,

                                    —

                                    g. Dorin Cosmin VASILE, President of Dolj County Council.

            Članak 2.
            Ova Odluka stupa na snagu na dan donošenja.

            Sastavljeno u 3. svibnja 2021.

                  Za Vijeće

                  Predsjednica

               A. P. ZACARIAS

            (1)  SL L 139, 27.5.2019., str. 13.

            (2)  SL L 327, 17.12.2019., str. 78.

            (3)  SL L 50, 15.2.2021., str. 7.


title: Odluka Vijeća (ZVSP) 2021/748 od 6. svibnja 2021. o sudjelovanju Kanade u projektu u okviru PESCO-a pod nazivom „Vojna mobilnost”

text:
                  7.5.2021

                  HR

                  Službeni list Europske unije

                  L 160/106

         ODLUKA VIJEĆA (ZVSP) 2021/748
         od 6. svibnja 2021.
         o sudjelovanju Kanade u projektu u okviru PESCO-a pod nazivom „Vojna mobilnost”
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 46. stavak 6.,
         uzimajući u obzir Odluku Vijeća (ZVSP) 2017/2315 od 11. prosinca 2017. o uspostavi stalne strukturirane suradnje (PESCO) i utvrđivanju popisa država članica sudionica (1), a posebno njezin članak 9. stavak 2.,
         uzimajući u obzir Odluku Vijeća (ZVSP) 2020/1639 od 5. studenoga 2020. o utvrđivanju općih uvjeta pod kojima bi treće države mogle iznimno biti pozvane na sudjelovanje u pojedinačnim projektima u okviru PESCO-a (2), a posebno njezin članak 2. stavak 4.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Člankom 9. stavkom 2. Odluke (ZVSP) 2017/2315 predviđa se da Vijeće odlučuje u skladu s člankom 46. stavkom 6. Ugovora o tome zadovoljava li treća država, koju države članice sudionice uključene u projekt žele pozvati da se uključi u taj projekt, zahtjeve koje je utvrdilo Vijeće.

                     (2)

                     Vijeće je 6. ožujka 2018. donijelo Odluku (ZVSP) 2018/340 (3). Člankom 1. te odluke predviđa se da projekt pod nazivom „Vojna mobilnost” (projekt u okviru PESCO-a pod nazivom „Vojna mobilnost”) razvijaju 24 člana projekta, uključujući Nizozemsku kao koordinatora projekta.

                     (3)

                     Vijeće je 5. studenoga 2020. donijelo Odluku Vijeća (ZVSP) 2020/1639 kojom su utvrđeni opći uvjeti pod kojima bi treće države iznimno mogle biti pozvane na sudjelovanje u pojedinačnim projektima u okviru PESCO-a. Člankom 2. stavkom 4. te odluke predviđa se da na temelju obavijesti koordinatora ili koordinatorâ projekta u okviru PESCO-a i nakon dobivanja mišljenja Političkog i sigurnosnog odbora (PSO) Vijeće donosi odluku u skladu s člankom 46. stavkom 6. Ugovora i člankom 9. stavkom 2. Odluke (ZVSP) 2017/2315 o tome ispunjava li sudjelovanje treće države u tom projektu uvjete utvrđene u članku 3. Odluke (ZVSP) 2020/1639.

                     (4)

                     Kanada je u skladu s člankom 2. stavkom 1. Odluke (ZVSP) 2020/1639 15. veljače 2021. koordinatoru projekta u okviru PESCO-a pod nazivom „Vojna mobilnost” poslala zahtjev za sudjelovanje u tom projektu. Članovi projekta zatim su, u skladu s člankom 2. stavkom 2. te odluke, na temelju informacija koje je pružila Kanada ocijenili ispunjava li Kanada opće uvjete.

                     (5)

                     Koordinator projekta u okviru PESCO-a pod nazivom „Vojna mobilnost”17. ožujka 2021. obavijestio je Vijeće i Visokog predstavnika Unije za vanjske poslove i sigurnosnu politiku, u skladu s člankom 2. stavkom 3. Odluke (ZVSP) 2020/1639, da su se članovi tog projekta na taj datum jednoglasno složili o tome da žele pozvati Kanadu da sudjeluje u tom projektu. Članovi projekta također su se jednoglasno složili u pogledu opsega, oblika i relevantnih faza sudjelovanja Kanade u tom projektu i o tome da Kanada ispunjava opće uvjete utvrđene u članku 3. te odluke.

                     (6)

                     PSO je 30. ožujka 2021. postigao dogovor o mišljenju o obavijesti u vezi sa zahtjevom Kanade za sudjelovanje u projektu u okviru PESCO-a pod nazivom „Vojna mobilnost”. PSO je osobito primio na znanje opis tog projekta kako je naveden u obavijesti, uključujući njegove ciljeve, organizaciju i donošenje odluka te njegova glavna područja rada. PSO je također primio na znanje da se u okviru tog projekta ne razmjenjuju klasificirani ili osjetljivi podaci EU-a te da se projekt ne provodi uz potporu Europske obrambene agencije u smislu članka 3. točke (g) Odluke (ZVSP) 2020/1639. Nadalje, PSO je primio na znanje da projekt u okviru PESCO-a pod nazivom „Vojna mobilnost” ne uključuje nabavu oružja, istraživanje i razvoj sposobnosti kao ni upotrebu ni izvoz oružja ili sposobnosti i tehnologije te da ne uključuje subjekte, ulaganja, financiranje koje se pruža iz država članica sudionica PESCO-a ni zahtjeve za financiranje aktivnosti u okviru projekta sredstvima Unije.

                     (7)

                     U svojem se mišljenju PSO također složio s predloženim opsegom, oblikom i dosegom sudjelovanja Kanade u projektu u okviru PESCO-a pod nazivom „Vojna mobilnost” kako su opisani u obavijesti. Potvrdio je da je Kanada izjavila da u potpunosti podupire opseg tog projekta kako je definiran u obavijesti.

                     (8)

                     U istom je mišljenju PSO potvrdio jednoglasno dogovoreno stajalište članova projekta u okviru PESCO-a pod nazivom „Vojna mobilnost” da Kanada ispunjava opće uvjete utvrđene u članku 3. Odluke (ZVSP) 2020/1639 kako slijedi:

                                 —

                                 Kanada ispunjava uvjet iz članka 3. točke (a) prema kojem se zahtijeva da: dijeli vrijednosti na kojima se temelji Unija, kako je utvrđeno u članku 2. Ugovora, i načelâ iz članka 21. stavka 1. Ugovora, kao i ciljeve zajedničke vanjske i sigurnosne politike (ZVSP) iz članka 21. stavka 2. točaka (a), (b), (c) i (h) Ugovora; ne postupa protivno sigurnosnim i obrambenim interesima Unije i njezinih država članica, što uključuje poštovanje načela dobrosusjedskih odnosa s državama članicama; i vodi politički dijalog s Unijom, koji bi trebao obuhvaćati i sigurnosne i obrambene aspekte kada sudjeluje u projektu u okviru PESCO-a pod nazivom „Vojna mobilnost”,

                                 —

                                 kada je riječ o uvjetu iz članka 3. točke (b) u pogledu znatne dodane vrijednosti koju Kanada doprinosi projektu u okviru PESCO-a pod nazivom „Vojna mobilnost”, u obavijesti se navodi detaljan pregled doprinosa Kanade, među ostalim i u vezi s opsegom, oblikom i dosegom njezina sudjelovanja u tom projektu, kojim se potkrepljuje ispunjenje tog uvjeta,

                                 —

                                 kada je riječ o članku 3. točki (c), sudjelovanjem Kanade u projektu u okviru PESCO-a pod nazivom „Vojna mobilnost” doprinijet će se jačanju zajedničke sigurnosne i obrambene politike (ZSOP) i razine ambicije Unije, među ostalim i za potporu misijama i operacijama ZSOP-a, kako je također navedeno u obavijesti,

                                 —

                                 kada je riječ o uvjetu iz članka 3. točke (d), projekt u okviru PESCO-a pod nazivom „Vojna mobilnost” ne uključuje nabavu oružja, istraživanje i razvoj sposobnosti kao ni upotrebu ni izvoz oružja ni sposobnosti i tehnologije. U okviru tog projekta ne razvijaju se sposobnosti ni tehnologije. Slijedom navedenog, sudjelovanje Kanade u tom projektu neće dovesti do ovisnosti o Kanadi niti do toga da Kanada uvede ograničenja protiv bilo koje države članice,

                                 —

                                 postignuta je i usklađenost, iz članka 3. točke (e), sudjelovanja Kanade s relevantnim snažnijim obvezama u okviru PESCO-a, i u pogledu mogućnosti raspoređivanja i interoperabilnosti snaga čijem se ispunjavanju ovim projektom pomaže, koje su navedene u Prilogu Odluci (ZVSP) 2017/2315, kako je detaljnije opisano u obavijesti. S obzirom na to da projekt u okviru PESCO-a pod nazivom „Vojna mobilnost” nije projekt usmjeren na sposobnosti, uvjet prema kojem se sudjelovanjem Kanade mora doprinijeti ostvarivanju prioriteta koji proizlaze iz plana za razvoj sposobnosti i koordiniranog godišnjeg preispitivanja u području obrane ili ostvariti pozitivan učinak na europsku obrambenu tehnološku i industrijsku bazu nije primjenjiv u ovom kontekstu,

                                 —

                                 zahtjev iz članka 3. točke (f) ispunjen je jer je sporazum o sigurnosti podataka između Unije i Kanade (4) na snazi od 1. lipnja 2018.,

                                 —

                                 uvjet iz članka 3. točke (g) nije primjenjiv u ovom slučaju jer se projekt u okviru PESCO-a pod nazivom „Vojna mobilnost” ne provodi uz potporu Europske obrambene agencije te stoga nije potreban administrativni aranžman s tom agencijom koji proizvodi učinke,

                                 —

                                 kada je riječ o uvjetu iz članka 3. točke (h), Kanada se obvezala da će nastojati sklopiti administrativni aranžman specifičan za projekt i svu drugu potrebnu projektnu dokumentaciju u skladu s odlukama Vijeća (ZVSP) 2017/2315 i (ZVSP) 2018/909 (5).

                     (9)

                     PSO je u svojem mišljenju od 30. ožujka 2021. preporučio da Vijeće donese pozitivnu odluku o tome ispunjava li sudjelovanje Kanade u projektu u okviru PESCO-a pod nazivom „Vojna mobilnost” uvjete utvrđene u članku 3. Odluke (ZVSP) 2020/1639.

                     (10)

                     Vijeće bi stoga trebalo odlučiti da sudjelovanje Kanade u projektu u okviru PESCO-a pod nazivom „Vojna mobilnost” ispunjava uvjete utvrđene u članku 3. Odluke (ZVSP) 2020/1639. Nakon toga koordinator projekta u ime članova projekta šalje poziv Kanadi za sudjelovanje u tom projektu. Kanada se u skladu s člankom 2. stavkom 7. Odluke (ZVSP) 2020/1639 pridružuje tom projektu na datum utvrđen u administrativnom aranžmanu koji trebaju sklopiti članovi projekta i Kanada te se u navedenom aranžmanu u skladu s člankom 4. stavkom 1. te odluke utvrđuju prava i obveze Kanade. Vijeće provodi nadzor u skladu s člankom 5. stavkom 2. Odluke (ZVSP) 2020/1639 i u slučaju nastupanja okolnosti iz članka 6. stavka 2. ili stavka 3. te odluke može donositi daljnje odluke,

               DONIJELO JE OVU ODLUKU:

            Članak 1.
            Sudjelovanje Kanade u projektu u okviru PESCO-a pod nazivom „Vojna mobilnost” ispunjava uvjete utvrđene u članku 3. Odluke (ZVSP) 2020/1639.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 6. svibnja 2021.

                  Za Vijeće

                  Predsjednik

               J. BORRELL FONTELLES

            (1)  SL L 331, 14.12.2017., str. 57.

            (2)  SL L 371, 6.11.2020., str. 3.

            (3)  Odluka Vijeća (ZVSP) 2018/340 od 6. ožujka 2018. o izradi popisa projekata koje treba razviti u okviru PESCO-a (SL L 65, 8.3.2018., str. 24.).

            (4)  Sporazum između Kanade i Europske unije o sigurnosnim postupcima za razmjenu i zaštitu klasificiranih podataka (SL L 333, 15.12.2017., str. 2.).

            (5)  Odluka Vijeća (ZVSP) 2018/909 od 25. lipnja 2018. o uspostavi zajedničkog skupa pravila za upravljanje projektima PESCO-a (SL L 161, 26.6.2018., str. 37.).


Odluka Komisije od 14/09/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10244 - VODAFONE GROUP / SAFARICOM / SUMITOMO / ETHIOPIA JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća od 21. rujna 2021 o donošenju stajališta Vijeća o nacrtu izmjene proračuna br. 4 Europske unije za financijsku godinu 2021. 2021/C 384 I/01

text:
                  22.9.2021

                  HR

                  Službeni list Europske unije

                  CI 384/1

         ODLUKA VIJEĆA
         od 21. rujna 2021
         o donošenju stajališta Vijeća o nacrtu izmjene proračuna br. 4 Europske unije za financijsku godinu 2021.
         (2021/C 384 I/01)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegov članak 106.a,
         uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (1), a posebno njezin članak 44.,
         budući da:

                     —

                     proračun Unije za financijsku godinu 2021. konačno je donesen 18. prosinca 2020. (2),

                     —

                     Komisija je 2. srpnja 2021. podnijela prijedlog koji sadrži nacrt izmjene proračuna br. 4 za opći proračun za financijsku godinu 2021.,

               ODLUČILO JE:

            Jedini članak
            Stajalište Vijeća o nacrtu izmjene proračuna br. 4 Europske unije za financijsku godinu 2021. doneseno je 21. rujna 2021.
            Cjeloviti tekst dostupan je za čitanje ili preuzimanje na internetskim stranicama Vijeća: http://www.consilium.europa.eu/

            Sastavljeno u Bruxellesu 21. rujna 2021.

                  Za Vijeće

                  Predsjednik

               G. DOVŽAN

            (1)  SL L 193, 30.7.2018., str. 1.

            (2)  SL L 93, 17.3.2021., str. 1.


               22.9.2021

               HR

               Službeni list Europske unije

               C 385/175

      P9_TA(2020)0209
      Imenovanje neovisnog člana Nadzornog odbora za središnje druge ugovorne strane
      Odluka Europskog parlamenta od 15. rujna 2020. o prijedlogu za imenovanje neovisnog člana Nadzornog odbora za središnje druge ugovorne strane Europskog nadzornog tijela za vrijednosne papire i tržišta kapitala (N9-0042/2020 – C9-0278/2020 – 2020/0908(NLE))
      (Suglasnost)
      (2021/C 385/23)

         Europski parlament,

                  —

                  uzimajući u obzir prijedlog Odbora nadzornih tijela Europskog nadzornog tijela za vrijednosne papire i tržišta kapitala od 27. kolovoza 2020. (C9-0278/2020),

                  —

                  uzimajući u obzir članak 41. Uredbe (EU) br. 1095/2010 Europskog parlamenta i Vijeća od 24. studenog 2010. o osnivanju europskog nadzornog tijela (Europsko nadzorno tijelo za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (1),

                  —

                  uzimajući u obzir Uredbu (EU) br. 648/2012 Europskog parlamenta i Vijeća od 4. srpnja 2012. o OTC izvedenicama, središnjoj drugoj ugovornoj strani i trgovinskom repozitoriju (2),

                  —

                  uzimajući u obzir svoju Rezoluciju od 14. ožujka 2019. o rodnoj ravnoteži u imenovanjima u području ekonomske i monetarne politike EU-a (3),

                  —

                  uzimajući u obzir svoju Rezoluciju od 16. siječnja 2020. o institucijama i tijelima ekonomske i monetarne unije: sprečavanje sukoba interesa nakon odlaska iz javne službe (4),

                  —

                  uzimajući u obzir članak 131. Poslovnika,

                  —

                  uzimajući u obzir izvješće Odbora za ekonomsku i monetarnu politiku (A9-0153/2020),

                  A.

                  budući da je Odbor nadzornika Europskog nadzornog tijela za vrijednosne papire i tržište kapitala slijedom otvorenog postupka odabira 27. kolovoza 2020. predložio da se Froukelien Wendt imenuje neovisnom članicom Nadzornog odbora za središnje druge ugovorne strane u skladu s člankom 24.a stavkom 5. Uredbe (EU) br. 648/2012;

                  B.

                  budući da je 2. rujna 2020. Odbor za ekonomsku i monetarnu politiku održao saslušanje Froukelien Wendt na kojem je ona dala uvodnu izjavu i potom odgovarala na pitanja članova Odbora;

                  1.

                  daje suglasnost za imenovanje Froukelien Wendt neovisnom članicom Nadzornog odbora za središnje druge ugovorne strane Europskog nadzornog tijela za vrijednosne papire i tržišta kapitala;

                  2.

                  nalaže svojem predsjedniku da ovu Odluku proslijedi Vijeću, Komisiji, Europskom nadzornom tijelu za vrijednosne papire i tržišta kapitala i vladama država članica.

         (1)  SL L 331, 15.12.2010., str. 84.

         (2)  SL L 201, 27.7.2012., str. 1.

         (3)  Usvojeni tekstovi, P8_TA(2019)0211.

         (4)  Usvojeni tekstovi, P9_TA(2020)0017.


title: Odluka (EU, Euratom) 2021/1539 Europskog parlamenta od 28. travnja 2021. o razrješnici za izvršenje proračuna Izvršne agencije Europskog istraživačkog vijeća za financijsku godinu 2019.

text:
               24.9.2021

               HR

               Službeni list Europske unije

               L 340/9

      ODLUKA (EU, EURATOM) 2021/1539 EUROPSKOG PARLAMENTA
      od 28. travnja 2021.
      o razrješnici za izvršenje proračuna Izvršne agencije Europskog istraživačkog vijeća za financijsku godinu 2019.
      EUROPSKI PARLAMENT,

                  —

                  uzimajući u obzir opći proračun Europske unije za financijsku godinu 2019. (1),

                  —

                  uzimajući u obzir konsolidiranu godišnju računovodstvenu dokumentaciju Europske unije za financijsku godinu 2019. (COM(2020)0288 – C9-0220/2020) (2),

                  —

                  uzimajući u obzir završnu godišnju računovodstvenu dokumentaciju Izvršne agencije Europskog istraživačkog vijeća za financijsku godinu 2019. (3),

                  —

                  uzimajući u obzir izvješće Komisije o mjerama poduzetima na temelju razrješnice za financijsku godinu 2018. (COM(2020)0311), kao i priložene detaljne odgovore,

                  —

                  uzimajući u obzir godišnje izvješće Komisije tijelu koje daje razrješnicu u vezi s unutarnjim revizijama provedenima 2019. (COM(2020)0268) i radni dokument službi Komisije priložen tom izvješću (SWD(2020)0117),

                  —

                  uzimajući u obzir godišnje izvješće Revizorskog suda o agencijama EU-a za financijsku godinu 2019., kojemu su priloženi odgovori agencija (4),

                  —

                  uzimajući u obzir izjavu o jamstvu (5) u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2019., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 1. ožujka 2021. o razrješnici koju izvršne agencije trebaju dobiti za izvršenje proračuna za financijsku godinu 2019. (05792/2021 – C9-0037/2021),

                  —

                  uzimajući u obzir članke 317., 318. i 319. Ugovora o funkcioniranju Europske unije,

                  —

                  uzimajući u obzir članak 106.a Ugovora o osnivanju Europske zajednice za atomsku energiju,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (6), a posebno njezine članke 69., 260., 261. i 262.,

                  —

                  uzimajući u obzir Uredbu Vijeća (EZ) br. 58/2003 od 19. prosinca 2002. o određivanju statuta izvršnih agencija kojima se dodjeljuju određeni zadaci u upravljanju programima Zajednice (7), a posebno njezin članak 14. stavak 3.,

                  —

                  uzimajući u obzir Uredbu Komisije (EZ) br. 1653/2004 od 21. rujna 2004. o standardnoj financijskoj uredbi za izvršne agencije u skladu s Uredbom Vijeća (EZ) br. 58/2003 o određivanju statuta izvršnih agencija kojima se dodjeljuju određeni zadaci u upravljanju programima Zajednice (8), a posebno njezin članak 66. prvi i drugi stavak,

                  —

                  uzimajući u obzir Provedbenu odluku Komisije 2013/779/EU оd 17. prosinca 2013. o osnivanju Izvršne agencije Europskog istraživačkog vijeća i stavljanju izvan snage Odluke 2008/37/EZ (9),

                  —

                  uzimajući u obzir Provedbenu odluku Komisije (EU) 2021/173 od 12. veljače 2021. o osnivanju Europske izvršne agencije za klimu, infrastrukturu i okoliš, Europske izvršne agencije za zdravlje i digitalno gospodarstvo, Europske izvršne agencije za istraživanje, Izvršne agencije za Europsko vijeće za inovacije i MSP-ove, Izvršne agencije Europskog istraživačkog vijeća i Europske izvršne agencije za obrazovanje i kulturu te o stavljanju izvan snage provedbenih odluka 2013/801/EU, 2013/771/EU, 2013/778/EU, 2013/779/EU, 2013/776/EU i 2013/770/EU (10),

                  —

                  uzimajući u obzir članak 99. Poslovnika i Prilog V. Poslovniku,

                  —

                  uzimajući u obzir mišljenja Odbora za vanjske poslove, Odbora za razvoj, Odbora za zapošljavanje i socijalna pitanja, Odbora za okoliš, javno zdravlje i sigurnost hrane, Odbora za promet i turizam, Odbora za regionalni razvoj, Odbora za poljoprivredu i ruralni razvoj, Odbora za kulturu i obrazovanje, Odbora za građanske slobode, pravosuđe i unutarnje poslove i Odbora za prava žena i rodnu ravnopravnost,

                  —

                  uzimajući u obzir izvješće Odbora za proračunski nadzor (A9-0117/2021),

         1.

            daje razrješnicu direktoru Izvršne agencije Europskog istraživačkog vijeća za izvršenje proračuna Agencije za financijsku godinu 2019.;

         2.

            iznosi svoje primjedbe u Rezoluciji koja je sastavni dio odluka o razrješnici za izvršenje općeg proračuna Europske unije za financijsku godinu 2019., dio III. – Komisija i izvršne agencije;

         3.

            nalaže svojem predsjedniku da ovu Odluku, Odluku o razrješnici za izvršenje općeg proračuna Europske unije za financijsku godinu 2019., dio III. – Komisija i Rezoluciju koja je sastavni dio tih odluka proslijedi direktoru Izvršne agencije Europskog istraživačkog vijeća, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            David Maria SASSOLI

               Glavni tajnik

            Klaus WELLE

         (1)  SL L 67, 7.3.2019., str. 1.

         (2)  SL C 384, 13.11.2020., str. 1.

         (3)  SL C 370, 3.11.2020., str. 30.

         (4)  SL C 351, 21.10.2020., str. 7.

         (5)  SL C 384, 13.11.2020., str. 180.

         (6)  SL L 193, 30.7.2018., str. 1.

         (7)  SL L 11, 16.1.2003., str. 1.

         (8)  SL L 297, 22.9.2004., str. 6.

         (9)  SL L 346, 20.12.2013., str. 58.

         (10)  SL L 50, 15.2.2021., str. 9.


title: Odluka (EU, Euratom) 2021/1568 Europskog parlamenta od 28. travnja 2021. o razrješnici za izvršenje proračuna Agencije Europske unije za temeljna prava za financijsku godinu 2019.

text:
               24.9.2021

               HR

               Službeni list Europske unije

               L 340/203

      ODLUKA (EU, EURATOM) 2021/1568 EUROPSKOG PARLAMENTA
      od 28. travnja 2021.
      o razrješnici za izvršenje proračuna Agencije Europske unije za temeljna prava za financijsku godinu 2019.
      EUROPSKI PARLAMENT,

                  —

                  uzimajući u obzir završne godišnje financijske izvještaje Agencije Europske unije za temeljna prava za financijsku godinu 2019.,

                  —

                  uzimajući u obzir godišnje izvješće Revizorskog suda o agencijama EU-a za financijsku godinu 2019., kojemu su priloženi odgovori agencija (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2019., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 1. ožujka 2021. o razrješnici koju Agencija treba dobiti za izvršenje proračuna za financijsku godinu 2019. (05793/2021 – C9-0049/2021),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (3), a posebno njezin članak 70.,

                  —

                  uzimajući u obzir Uredbu Vijeća (EZ) br. 168/2007 od 15. veljače 2007. o osnivanju Agencije Europske unije za temeljna prava (4), a posebno njezin članak 21.,

                  —

                  uzimajući u obzir Delegiranu uredbu Komisije (EU) 2019/715 od 18. prosinca 2018. o okvirnoj financijskoj uredbi za tijela osnovana na temelju Ugovora o funkcioniranju Europske unije i Ugovora o Euratomu na koja se upućuje u članku 70. Uredbe (EU, Euratom) 2018/1046 Europskog parlamenta i Vijeća (5), a posebno njezin članak 105.,

                  —

                  uzimajući u obzir članke 32. i 47. Delegirane uredbe Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6),

                  —

                  uzimajući u obzir članak 100. Poslovnika i Prilog V. Poslovniku,

                  —

                  uzimajući u obzir mišljenje Odbora za građanske slobode, pravosuđe i unutarnje poslove,

                  —

                  uzimajući u obzir izvješće Odbora za proračunski nadzor (A9-0086/2021),

         1.

            daje razrješnicu direktoru Agencije Europske unije za temeljna prava za izvršenje proračuna Agencije za financijsku godinu 2019.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktoru Agencije Europske unije za temeljna prava, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            David Maria SASSOLI

               Glavni tajnik

            Klaus WELLE

         (1)  SL C 351, 21.10.2020., str. 7. Godišnje izvješće Revizorskog suda o agencijama EU-a za financijsku godinu 2019.: https://www.eca.europa.eu/Lists/ECADocuments/AGENCIES_2019/agencies_2019_HR.pdf.

         (2)  SL C 351, 21.10.2020., str. 7. Godišnje izvješće Revizorskog suda o agencijama EU-a za financijsku godinu 2019.: https://www.eca.europa.eu/Lists/ECADocuments/AGENCIES_2019/agencies_2019_HR.pdf.

         (3)  SL L 193, 30.7.2018., str. 1.

         (4)  SL L 53, 22.2.2007., str. 1.

         (5)  SL L 122, 10.5.2019., str. 1.

         (6)  SL L 328, 7.12.2013., str. 42.


title: Odluka (EU, Euratom) 2021/1587 Europskog parlamenta od 28. travnja 2021. o zaključenju poslovnih knjiga Agencije Europske unije za suradnju u kaznenom pravosuđu (Eurojust) (prije 12. prosinca 2019.: Eurojust) za financijsku godinu 2019.

text:
               24.9.2021

               HR

               Službeni list Europske unije

               L 340/255

      ODLUKA (EU, EURATOM) 2021/1587 EUROPSKOG PARLAMENTA
      od 28. travnja 2021.
      o zaključenju poslovnih knjiga Agencije Europske unije za suradnju u kaznenom pravosuđu (Eurojust) (prije 12. prosinca 2019.: Eurojust) za financijsku godinu 2019.
      EUROPSKI PARLAMENT,

                  —

                  uzimajući u obzir završnu godišnju računovodstvenu dokumentaciju Agencije Europske unije za suradnju u kaznenom pravosuđu (Eurojust) za financijsku godinu 2019.,

                  —

                  uzimajući u obzir godišnje izvješće Revizorskog suda o agencijama EU-a za financijsku godinu 2019., kojemu su priloženi odgovori agencija (1),

                  —

                  uzimajući u obzir izjavu o jamstvu (2) u pogledu pouzdanosti računa te zakonitosti i pravilnosti temeljnih transakcija, koju je podnio Revizorski sud za financijsku godinu 2019., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 1. ožujka 2021. o razrješnici koju Agencija treba dobiti za izvršenje proračuna za financijsku godinu 2019. (05793/2021 – C9-0055/2021),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (3), a posebno njezin članak 70.,

                  —

                  uzimajući u obzir Odluku Vijeća 2002/187/PUP od 28. veljače 2002. kojom se osniva Eurojust s ciljem jačanja borbe protiv teških kaznenih djela (4), a posebno njezin članak 36.,

                  —

                  uzimajući u obzir Uredbu (EU) 2018/1727 Europskog parlamenta i Vijeća od 14. studenoga 2018. o Agenciji Europske unije za suradnju u kaznenom pravosuđu (Eurojust) te zamjeni i stavljanju izvan snage Odluke Vijeća 2002/187/PUP (5), a posebno njezin članak 63.,

                  —

                  uzimajući u obzir Delegiranu uredbu Komisije (EU) 2019/715 od 18. prosinca 2018. o okvirnoj financijskoj uredbi za tijela osnovana na temelju Ugovora o funkcioniranju Europske unije i Ugovora o Euratomu na koja se upućuje u članku 70. Uredbe (EU, Euratom) 2018/1046 Europskog parlamenta i Vijeća (6), a posebno njezin članak 105.,

                  —

                  uzimajući u obzir članke 32. i 47. Delegirane uredbe Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7),

                  —

                  uzimajući u obzir članak 100. Poslovnika i Prilog V. Poslovniku,

                  —

                  uzimajući u obzir mišljenje Odbora za građanske slobode, pravosuđe i unutarnje poslove,

                  —

                  uzimajući u obzir izvješće Odbora za proračunski nadzor (A9-0101/2021),

         1.

            odobrava zaključenje poslovnih knjiga Agencije Europske unije suradnju u kaznenom pravosuđu (Eurojust) za financijsku godinu 2019.;

         2.

            nalaže svojem predsjedniku da ovu Odluku proslijedi upravnom direktoru Agencije Europske unije za suradnju u kaznenom pravosuđu (Eurojust), Vijeću, Komisiji i Revizorskom sudu te da je da na objavu u Službenom listu Europske unije (serija L).

               Predsjednik

            David Maria SASSOLI

               Glavni tajnik

            Klaus WELLE

         (1)  SL C 351, 21.10.2020., str. 7. Godišnje izvješće Revizorskog suda o agencijama EU-a za financijsku godinu 2019.: https://www.eca.europa.eu/Lists/ECADocuments/AGENCIES_2019/agencies_2019_HR.pdf.

         (2)  SL C 351, 21.10.2020., str. 7. Godišnje izvješće Revizorskog suda o agencijama EU-a za financijsku godinu 2019.: https://www.eca.europa.eu/Lists/ECADocuments/AGENCIES_2019/agencies_2019_HR.pdf.

         (3)  SL L 193, 30.7.2018., str. 1.

         (4)  SL L 63, 6.3.2002., str. 1.

         (5)  SL L 295, 21.11.2018., str. 138.

         (6)  SL L 122, 10.5.2019., str. 1.

         (7)  SL L 328, 7.12.2013., str. 42.


title: Odluka (EU, Euratom) 2021/1608 Europskog parlamenta od 28. travnja 2021. o zaključenju poslovnih knjiga Agencije Europske unije za željeznice za financijsku godinu 2019.

text:
               24.9.2021

               HR

               Službeni list Europske unije

               L 340/309

      ODLUKA (EU, EURATOM) 2021/1608 EUROPSKOG PARLAMENTA
      od 28. travnja 2021.
      o zaključenju poslovnih knjiga Agencije Europske unije za željeznice za financijsku godinu 2019.
      EUROPSKI PARLAMENT,

                  —

                  uzimajući u obzir završne godišnje financijske izvještaje Agencije Europske unije za željeznice za financijsku godinu 2019.,

                  —

                  uzimajući u obzir godišnje izvješće Revizorskog suda o agencijama EU-a za financijsku godinu 2019., kojemu su priloženi odgovori agencija (1),

                  —

                  uzimajući u obzir izjavu o jamstvu (2) u pogledu pouzdanosti računa te zakonitosti i pravilnosti temeljnih transakcija, koju je podnio Revizorski sud za financijsku godinu 2019., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 1. ožujka 2021. o razrješnici koju Agencija treba dobiti za izvršenje proračuna za financijsku godinu 2019. (05793/2021 – C9-0062/2021),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (3), a posebno njezin članak 70.,

                  —

                  uzimajući u obzir Uredbu (EU) 2016/796 Europskog parlamenta i Vijeća od 11. svibnja 2016. o Agenciji Europske unije za željeznice i stavljanju izvan snage Uredbe (EZ) br. 881/2004 (4), a posebno njezin članak 65.,

                  —

                  uzimajući u obzir Delegiranu uredbu Komisije (EU) 2019/715 od 18. prosinca 2018. o okvirnoj financijskoj uredbi za tijela osnovana na temelju Ugovora o funkcioniranju Europske unije i Ugovora o Euratomu na koja se upućuje u članku 70. Uredbe (EU, Euratom) 2018/1046 Europskog parlamenta i Vijeća (5), a posebno njezin članak 105.,

                  —

                  uzimajući u obzir članke 32. i 47. Delegirane uredbe Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6),

                  —

                  uzimajući u obzir članak 100. Poslovnika i Prilog V. Poslovniku,

                  —

                  uzimajući u obzir mišljenje Odbora za promet i turizam,

                  —

                  uzimajući u obzir izvješće Odbora za proračunski nadzor (A9-0077/2021),

         1.

            odobrava zaključenje poslovnih knjiga Agencije Europske unije za željeznice za financijsku godinu 2019.;

         2.

            nalaže svojem predsjedniku da ovu Odluku proslijedi izvršnom direktoru Agencije Europske unije za željeznice, Vijeću, Komisiji i Revizorskom sudu te da je da na objavu u Službenom listu Europske unije (serija L).

               Predsjednik

            David Maria SASSOLI

               Glavni tajnik

            Klaus WELLE

         (1)  SL C 351, 21.10.2020., str. 7. Godišnje izvješće Revizorskog suda o agencijama EU-a za financijsku godinu 2019.: https://www.eca.europa.eu/Lists/ECADocuments/AGENCIES_2019/agencies_2019_HR.pdf.

         (2)  SL C 351, 21.10.2020., str. 7. Godišnje izvješće Revizorskog suda o agencijama EU-a za financijsku godinu 2019.: https://www.eca.europa.eu/Lists/ECADocuments/AGENCIES_2019/agencies_2019_HR.pdf.

         (3)  SL L 193, 30.7.2018., str. 1.

         (4)  SL L 138, 26.5.2016., str. 1.

         (5)  SL L 122, 10.5.2019., str. 1.

         (6)  SL L 328, 7.12.2013., str. 42.


title: Odluka (EU, Euratom) 2021/1676 Europskog parlamenta od 28. travnja 2021. o razrješnici za izvršenje proračuna Zajedničkog poduzeća Shift2Rail za financijsku godinu 2019.

text:
               24.9.2021

               HR

               Službeni list Europske unije

               L 340/500

      ODLUKA (EU, EURATOM) 2021/1676 EUROPSKOG PARLAMENTA
      od 28. travnja 2021.
      o razrješnici za izvršenje proračuna Zajedničkog poduzeća Shift2Rail za financijsku godinu 2019.
      EUROPSKI PARLAMENT,

                  —

                  uzimajući u obzir završnu godišnju računovodstvenu dokumentaciju Zajedničkog poduzeća Shift2Rail za financijsku godinu 2019.,

                  —

                  uzimajući u obzir godišnje izvješće Revizorskog suda o zajedničkim poduzećima EU-a za financijsku godinu 2019., kojemu su priloženi odgovori zajedničkih poduzeća (1),

                  —

                  uzimajući u obzir izjavu o jamstvu (2) u pogledu pouzdanosti računa te zakonitosti i pravilnosti temeljnih transakcija koju je u skladu s člankom 287. Ugovora o funkcioniranju Europske unije Revizorski sud podnio za financijsku godinu 2019.,

                  —

                  uzimajući u obzir preporuku Vijeća od 1. ožujka 2021. o razrješnici koju Zajedničko poduzeće treba dobiti za izvršenje proračuna za financijsku godinu 2019. (05795/2021-C9-0035/2021),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (3), a posebno njezin članak 71.,

                  —

                  uzimajući u obzir Uredbu Vijeća (EU) br. 642/2014 od 16. lipnja 2014. o uspostavi zajedničkog poduzeća Shift2Rail (4), a posebno njezin članak 12.,

                  —

                  uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (5),

                  —

                  uzimajući u obzir Delegiranu uredbu Komisije (EU) 2019/887 od 13. ožujka 2019. o oglednoj financijskoj uredbi za tijela javno-privatnog partnerstva iz članka 71. Uredbe (EU, Euratom) br. 2018/1046 Europskog parlamenta i Vijeća (6),

                  —

                  uzimajući u obzir članak 100. Poslovnika i Prilog V. Poslovniku,

                  —

                  uzimajući u obzir mišljenje Odbora za promet i turizam,

                  —

                  uzimajući u obzir izvješće Odbora za proračunski nadzor (A9-0111/2021),

         1.

            daje razrješnicu izvršnom direktoru Zajedničkog poduzeća Shift2Rail za izvršenje proračuna Zajedničkog poduzeća za financijsku godinu 2019.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Zajedničkog poduzeća Shift2Rail, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            David Maria SASSOLI

               Glavni tajnik

            Klaus WELLE

         (1)  SL C 380, 11.11.2020., str. 6.

         (2)  SL C 380, 11.11.2020., str. 6.

         (3)  SL L 193, 30.7.2018., str. 1.

         (4)  SL L 177, 17.6.2014., str. 9.

         (5)  SL L 38, 7.2.2014., str. 2.

         (6)  SL L 142, 29.5.2019., str. 16.


title: Odluka (EU, Euratom) 2021/1679 Europskog parlamenta od 28. travnja 2021. o razrješnici za izvršenje proračuna Zajedničkog poduzeća ECSEL za financijsku godinu 2019.

text:
               24.9.2021

               HR

               Službeni list Europske unije

               L 340/507

      ODLUKA (EU, EURATOM) 2021/1679 EUROPSKOG PARLAMENTA
      od 28. travnja 2021.
      o razrješnici za izvršenje proračuna Zajedničkog poduzeća ECSEL za financijsku godinu 2019.
      EUROPSKI PARLAMENT,

                  —

                  uzimajući u obzir završnu godišnju računovodstvenu dokumentaciju Zajedničkog poduzeća ECSEL za financijsku godinu 2019.,

                  —

                  uzimajući u obzir godišnje izvješće Revizorskog suda o zajedničkim poduzećima EU-a za financijsku godinu 2019., kojemu su priloženi odgovori zajedničkih poduzeća (1),

                  —

                  uzimajući u obzir izjavu o jamstvu (2) u pogledu pouzdanosti računa te zakonitosti i pravilnosti temeljnih transakcija, koju je podnio Revizorski sud za financijsku godinu 2019., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 1. ožujka 2021. o razrješnici koju Zajedničko poduzeće treba dobiti za izvršenje proračuna za financijsku godinu 2019. (05795/2021 – C9-0036/2021),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (3), a posebno njezin članak 71.,

                  —

                  uzimajući u obzir Uredbu Vijeća (EU) br. 561/2014 od 6. svibnja 2014. o osnivanju zajedničkog poduzeća ECSEL (4), a posebno njezin članak 12.,

                  —

                  uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (5),

                  —

                  uzimajući u obzir Delegiranu uredbu Komisije (EU) 2019/887 od 13. ožujka 2019. o oglednoj financijskoj uredbi za tijela javno-privatnog partnerstva iz članka 71. Uredbe (EU, Euratom) br. 2018/1046 Europskog parlamenta i Vijeća (6),

                  —

                  uzimajući u obzir članak 100. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A9-0108/2021),

         1.

            daje razrješnicu izvršnom direktoru Zajedničkog poduzeća ECSEL za izvršenje proračuna Zajedničkog poduzeća za financijsku godinu 2019.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Zajedničkog poduzeća ECSEL, Vijeću, Komisiji i Revizorskom sudu te ih da na objavu u Službenom listu Europske unije (serija L).

               Predsjednik

            David Maria SASSOLI

               Glavni tajnik

            Klaus WELLE

         (1)  SL C 380, 11.11.2020., str. 6.

         (2)  SL C 380, 11.11.2020., str. 6.

         (3)  SL L 193, 30.7.2018., str. 1.

         (4)  SL L 169, 7.6.2014., str. 152.

         (5)  SL L 38, 7.2.2014., str. 2.

         (6)  SL L 142, 29.5.2019., str. 16.